
	讜诪转谞讬转讬谉 讚讗诪专 讛专讬谞讬 谞讝讬专 诇讙诪专讬 讜讗转 诪讗讬. 讻诇讜诪专 讜讗转 诪讬 讛讜讬转 谞讝讬专讛 讜讛诇讻讱 讗讬 讗诪专讛 讗诪谉 讚谞讬讞讗 诇讛 讘谞讝讬专讜转 讛专讬 讘注诇 讬讻讜诇 诇讛驻专 诇驻讬 砖诇讗 转诇讛 谞讚专讜 讘谞讚专讛 (讜诪转谞讬' 讚拽转谞讬 讚讬讻讜诇 诇讛驻专 讗转 砖诇讛 讜讘专讬讬转讗 拽转谞讬 讚砖谞讬讛谉 讬讻讜诇 诇讛驻专): 诪转谞讬' 讛专讬 讝讜 住讜驻讙转 讗转 讛讗专讘注讬诐. 诪驻专砖 诇讛 诇注讬诇 (讻讗:): 专讘讬 讬讛讜讚讛 讗讜诪专 转住驻讜讙 诪讻转 诪专讚讜转. 讗诐 诇讗 谞转讞讬讬讘讛 讘诪诇拽讜转 诪谉 讛转讜专讛 转讛讗 诇讜拽讛 诪讻讜转 诪讚专讘谞谉 讻讚讬 诇讛讜讻讬讞讛 砖诇讗 转讛讗 诪讝讬讚讛: 讙诪' 转''专 讗讬砖讛 讛驻专诐 讜讛' 讬住诇讞 诇讛. 讘诪讛 讛讻转讜讘 诪讚讘专 讗诐 讘讗砖讛 砖谞讚专讛 讜讛驻专 诇讛 讘注诇讛 住诇讬讞讛 讝讜 诇诪讛 讗诇讗 讻讜' 注''讻 讘讗砖讛 砖讛驻专 诇讛 讘注诇讛 讜讛讬讗 诇讗 讬讚注讛 讛讻转讜讘 诪讚讘专 讚讛讗 讻讘专 讻转讬讘 讜讗诐 讘讬讜诐 砖诪讜注 讗讬砖讛 讬谞讬讗 讗讜转讛 讚讛讬讬谞讜 砖讛驻专 诇讛 讘讬讚讬注转讛: 诪讬 砖谞转讻讜讬谉 诇讗讻讜诇 讘砖专 讞讝讬专 讜讗讻诇 讘砖专 讟诇讛 讙专住讬': 讛诪转讻讜讜谉 诇讗讻讜诇 讘砖专 讞讝讬专 讙专住讬': 讚诪注讬拽专讗 诇讗讬住讜专讗 讗讬讻讜讜谉. 讚讛讗 诇讗 讬讚注讛 讚讛驻专 诇讛 讘注诇讛 讜诪砖讜诐 讛讻讬 爪专讬讻讛 讻驻专讛 讜住诇讬讞讛: 讗讘诇 讗砖讛 讚讛驻专 诇讛 讘注诇讛. 讚拽讗讬 讙讘讛 讘讛转讬专讗 讗讬诪讗 诇讗 转讬讘注讬 住诇讬讞讛: 讚诇讗 讗讬拽讘注 讗讬住讜专讗. 讚讛讜讗 住讘讜专 讚砖讜诪谉 讛讜讗: 讗讘诇 讘砖转讬 讞转讬讻讜转. 讗讞转 砖诇 讞诇讘 讜讗讞转 砖诇 砖讜诪谉 讻讛讛讬讗 讚讗讬住讬 讘谉 讬讛讜讚讛: 讚讗讬拽讘注 讗讬住讜专讗. 讚讛讗 诪讬讛讗 讛讜讛 讬讚注 讚讞讚讗 诪讬谞讬讬讛讜 砖诇 讞诇讘: 讗讬诪讗 诇讗 转住讙讬 诇讬讛 讘讻驻专讛 讜住诇讬讞讛. 讚讻诪讝讬讚 讚诪讬: 拽诪''诇 讚诇讗 砖谞讗. 讬讚注 讻讜诇讜 讜诇讗 砖谞讗 讬讚注 诪拽爪转讜 诪讘讬讗 讗砖诐 转诇讜讬 讜诪转讻驻专 诇讜: 讜讗讞讚 讗讻诇讜 诇砖诐 讗讻讬诇讛 讙住讛. 讗讜 诪讞诪转 转讗讜讛 砖讗讻诇讜 讘专注讘讜谉: 诪讬 讚诪讬 讗谞谉 讗诪专讬谞谉 讚讘讞讚 讚专讱. 讛讜诇讱 讗讞讚 讜谞讻砖诇 讗讞讚: 讜讛讻讗 砖谞讬 讚专讻讬诐. 讗砖转讜 讜讗讞讜转讜 讚诇讝讛 谞讝讚诪谞讛 诇讜 讗砖转讜 讜诇讝讛 讗讞讜转讜: 讻诇 讛驻住讜拽 讛讝讛 诇砖讜诐 注讘讬专讛 谞讗诪专. 讜诇讻讱 讗讬 讗转讛 讬讻讜诇 诇讚讜谞讜 诇讻祝 讝讻讜转: 讗讞 谞驻砖注 讝讛 诇讜讟. 砖谞拽专讗 讗讞 诇讗讘专讛诐 讻讚讻转讬讘 讗诇 谞讗 转讛讬 诪专讬讘讛 讜讙讜' 讻讬 讗谞砖讬诐 讗讞讬诐 讗谞讞谞讜 (讘专讗砖讬转 讬讙): 诪拽专讬转 注讜讝 讝讛 讗讘专讛诐. 讚讻转讬讘 讛讘讬讟讜 讗诇 爪讜专 讞讜爪讘转诐 (讬砖注讬讛 谞讗):

	讘讗砖讛 砖讛驻专 诇讛 讘注诇讛 讜讛讬讗 诇讗 讬讚注讛 讛讻转讜讘 诪讚讘专. 讚讗讬 讬讚注讛 讗诪讗讬 爪专讬讻讛 住诇讬讞讛 讜讻驻专讛 诇讻驻专: 讜讛讜讗 诇讗 讬讚注 讜讗砖诐 讜谞砖讗 注讜谞讜. 讘拽专讗 讚讗砖诐 转诇讜讬 讻转讬讘 讜注诇讛 讘讬讚讜 讘砖专 讞讝讬专 讻讙讜谉 讞转讬讻讛 讗讞转 住驻拽 讛讬讗 砖诇 讞诇讘 讜住驻拽 讛讬讗 砖诇 砖讜诪谉 讚住''诇 诇转''拽 讚讗砖诐 转诇讜讬 讗驻讬诇讜 讗讞转讬讻讛 讗讞转 诪讬讞讬讬讘: 讗讬住讬 讘谉 讬讛讜讚讛 讗讜诪专 [讜诇讗 讬讚注 讜讗砖诐 讜谞砖讗 注讜谞讜]. 讜诇讗 驻讬' 拽专讗 讻讚诇注讬诇 讗诇讗 讻讙讜谉 讘' 讞转讬讻讜转 讗讞转 砖诇 讞诇讘 讜讗讞转 砖诇 砖讜诪谉 讚住''诇 诇讗讬住讬 讘谉 讬讛讜讚讛 讚诇讗 诪讬讞讬讬讘 讗砖诐 转诇讜讬 讗诇讗 讗讞转讬讻讛 讗讞转 诪砖转讬 讞转讬讻讜转: 注诇 讚讘专 讝讛 讬讚''讜讜. 专讗砖讬 讛转讬讘讜转 讬讚注 讜讗砖诐 讜谞砖讗 讛讻转讜讘 诪讚讘专 讘讗砖诐 转诇讜讬: 驻住讞 诪讬讛讗 拽注讘讬讚. 诪砖诪注 讚讗讻讬诇讛 讙住讛 砖诪讛 讗讻讬诇讛 讜拽砖讛 讚讘驻专拽 讘转专讗 讚讬讜诪讗 (讚祝 驻:) 拽讗诪专讬' 讛讗讜讻诇 讗讻讬诇讛 讙住讛 讘讬讛''讻 驻讟讜专 讚诇讗 砖诪讛 讗讻讬诇讛 讜讗讜诪专 专''转 讚转专讬 注谞讬讬谞讬 讗讻讬诇讜转 讙住讜转 讬砖 讜讛讛讜讗 [讚讬讜诪讗] 讻讙讜谉 砖谞驻砖讜 拽爪讛 讘讗讻讬诇讛 诪专讜讘 砖讜讘注讜 讜讛讻讗 砖讗讬谉 谞驻砖讜 拽爪讛 讗诇讗 砖讗讬谞讜 专注讘 诇讗讻讜诇 诇转讬讗讘讜谉: 诪讬 讚诪讬 讗谞谉 讞讚 讚专讱 拽讗诪专讬谞谉. 砖讛爪讚讬拽 讛讜诇讱 讘讜 讜讛专砖注 谞讻砖诇 讘讗讜转讜 讚专讱 注爪诪讜 [讜讛讻讗] 讛诐 砖谞讬 讚专讻讬诐 砖讝讛 讘讗 注诇 讗砖转讜 讜讝讛 讘讗 注诇 讗讞讜转讜: 诇诇讜讟 讜砖转讬 讘谞讜转讬讜 讛讜讗 砖谞转讻讜讜谉 诇注讘讬专讛 讜驻讜砖注讬诐 讬讻砖诇讜 讘诐. 讜讛讬讬谞讜 讻诪''讚 讘驻专拽 讚' 诪讬转讜转 (住谞讛讚专讬谉 谞讞:) 注讜讘讚 讻讜讻讘讬诐 讗住讜专 讘讘转讜 讜讗驻讬诇讜 诇诪''讚 诪讜转专 讻讘专 驻讬专砖讜 [讛讗讜诪讜转] 诪注爪诪谉 诪注专讬讜转: 讜讚诇诪讗 讗讬讛讜 谞诪讬 诇砖诐 砖诪讬诐 诪讻讜讜谉. 砖诇讗 诪爪讬谞讜 讘讜 砖讛讬讛 砖讟讜祝 讘讝讬诪讛 讜诪砖谞讬 讗讚专讘讛 砖讟讜祝 讛讬讛 砖谞讗诪专 讜讬砖讗 诇讜讟 讜讻诇 讛驻住讜拽 讚专砖讬谞谉 诇注讘讬专讛: 讜讛讗 诪讬谞住 拽讗谞讬住. 砖讛专讬 讛砖拽讜讛讜 讬讬谉 讜讘讛讗讬 注讜讘讚讗 诇讗 讛讬讛 讻讜讜谞转讜 诇注讘讬专讛 讻诇诇 讜讗诪讗讬 拽专讬转 诇讬讛 驻讜砖注: 诇诪讛 谞拽讜讚 注诇 讜讬''讜 讚讜讘拽讜诪讛 诇讜诪专 诇讱 讚讛专讬 讛讜讗 讻诪讗谉 讚诇讬转讬讛 讚讘拽讜诪讛 讬讚注: 讗讞 谞驻砖注 诪拽专讬转 注讜讝 讝讛 诇讜讟. 砖谞拽专讗 讗讞 诇讗讘专讛诐 讻讚讻转讬讘 讻讬 讗谞砖讬诐 讗讞讬诐 讗谞讞谞讜 诪拽专讬转 注讜讝 讝讛 讗讘专讛诐 讻讚讻转讬讘 讛讘讬讟讜 讗诇 爪讜专 讞讜爪讘转诐:





驻讬专讜砖 讛专讗"砖

讗砖讛 讛驻专诐 讜讛' 讬住诇讞 诇讛 讘讗砖讛 砖讛驻专 诇讛 讘注诇讛 讜讻讜'. 转讬诪讛 讗诪讗讬 砖讘拽 转谞讗 转专讬 拽专讗讬 拽诪讗讬 讜讛' 讬住诇讞 诇讛 讻讬 讛谞讬讗 讗讘讬讛 讗讜转讛 讜注讜讚 拽专讗 讗讞专讬谞讗 讜讛驻专 讗转 谞讚专讛 讗砖专 注诇讬讛 讜讗转 诪讘讟讗 砖驻转讬讛 讗砖专 讗住专讛 注诇 谞驻砖讛 讜谞拽讟 讛讗讬 拽专讗 讘转专讗 讜注讜讚 讛谞讬 讙' 拽专讗讬 诇诪讛 诇讬 讚讛谞讱 讙' 拽专讗讬 讚诪讬讬转讬 讘砖诪注转讬' 注讘讬讚 诇讛讜 爪专讬讻讜转讗 讜爪"注. 讜讗讬讻讗 [诇诪讬诪专] 讚讛讗 拽专讗 注讚讬驻讗 诇讬讛 诇讗转讜讬讬 诪砖讜诐 讚讗砖转讜 讻讙讜驻讜 讚诪讬讗 讜拽爪转 讘专讜专 诇讛 砖讛驻专 诇讛 讘讬讜诐 砖诪注讜 讜讗驻"讛 爪专讬讱 讻驻专讛. 讗讘诇 讘转讜 诇讗 讘专讜专 诇讛 讻讜诇讬 讛讗讬 砖讗讘讬讛 讛驻专 诇讛. 讜拽专讗 诪爪讬注讗讛 谞诪讬 讗讬讬专讬 讘谞注专讛 讛诪讗讜专住讛 砖讗讘讬讛 讜讘注诇讛 诪驻讬专讬谉 谞讚专讬讛 讜诇讗 讘专讜专 诇讛 讻讜诇讬 讛讗讬 讜讛砖转讗 谞诪讬 谞讬讞讗 讚爪专讬讻讬 讛谞讬 讙' 拽专讗讬:



讻讬讜爪讗 讘讚讘专 讗转讛 讗讜诪专 讜讛讜讗 诇讗 讬讚注 讜讗砖诐. 讙讘讬 讗砖诐 转诇讜讬 讻转讬' 讜讚专讬砖 诇讛 专' 注拽讬讘讗 讘讞转讬讻讛 讗讞转 讜拽专讗 转谞讬讬谞讗 讚专讬砖 诇讬讛 讗讬住讬 讘谉 讬讛讜讚讛 诇讘' 讞转讬讻讜转 讜转专讜讜讬讬讛讜 爪专讬讻讬 讻讚诪驻':



讗讘诇 讘' 讞转讬讻讜转 讚讗讬拽讘注 讗讬住讜专讗. 讜讗诇 讛讜爪专讱 讛转诇诪讜讚 诇讜诪专 讜讗讬 讗转诪专 讘' 讞转讬讻讜转 讚诪砖诪注 讚拽专讗 诇讗 诪砖转诪注 讘' 讞转讬讻讜转 讗诇讗 诪讬转讜专讗 讚专砖讬' 诇讬讛:



谞讛讬 讚诇讗 注讘讬讚 驻住讞 诪谉 讛诪讜讘专专 诪爪讜讛 诪讬讛讗 拽注讘讬讚. 讜讗"转 讜讛讗 诪砖诪注 驻' 讛讙讜讝诇 拽诪讗 讚讗讻讬诇讛 讙住讛 诇讗 砖诪讛 讗讻讬诇 讜讗"讻 讗讬住讜专 注讘讬讚 砖诇讗 讬爪讗 讬讚讬 讞讜讘转讜. 讜讬"诇 讚讛讻讬 拽讗诪专 谞讛讬 讚诇讗 讬爪讗 讬讚讬 讞讜讘转讜 诪讗讻讬诇转 驻住讞 专砖注 拽专讬' 诇讬讛 诪讛 讛讬讛 讬讻讜诇 诇注砖讜转 讗诐 讛讜讗 讻讘专 砖讘注 讗讬谉 诇讜 诪诇诪谞注 诪诇讗讻讜诇 讜讗讬谉 专讗讜讬 诇拽专讜转讜 专砖注 讗诐 讗讻诇讜. 讜专"转 转讬专抓 讚转专讬 讙讜讜谞讬 讗讻讬诇讛 讙住讛 讛讜讜 讛转诐 诪讬讬专讬 砖讛讜讗 讻讘专 砖讘注 砖讛讜讗 拽抓 讘讗讜讻诇 讜诪讛 砖讛讬讛 讗讜讻诇 讗讬谞讜 谞讛谞讛 诪诪谞讜 讻诇诇. 讜讘讛讛讬讗 讗诪专讬' 讛讗讜讻诇 讗讻讬诇讛 讙住讛 讘讬讜讛"讻 驻讟讜专 讜讛讻讗 诪讬讬专讬 砖讛讜讗 砖讘注 讛专讘讛 讗讘诇 讗讬谞讜 拽抓 讘诪讗讻诇:



讞讚讗 讚专讱. 砖讛爪讚讬拽 讛讜诇讱 讘讜 讜讗讬谞讜 谞讻砖诇 讜讛专砖注 谞讻砖诇 讜讛讻讗 讘' 讚专讻讬诐 讝讛 讘讗 注诇 讗砖转讜 讜讝讛 讘讗 注诇 讗讞讜转讜:



讛讜讗 砖谞转讻讜讜谉 诇砖诐 注讘讬专讛 讻诪"讚 讘讬讘诪讜转 讙讜讬 讗住讜专 讘讘转讜 讜讗驻讬' 诇诪"讚 诪讜转专 诪讚讜专 讛诪讘讜诇 讜讗讬诇讱 谞讚专讜 注诇讬讛诐 谞讚专 注转讛 讜驻专砖讜 诪专讜讘 注专讬讜转. 砖讛专讬 讗诐 诇讗 驻讬专砖讜 诇讛 讛讬' 爪专讬讻讬诐 诇讛砖拽讜转讜 讬讬谉:



讗讞 谞驻砖注 讝讛 诇讜讟 砖驻讬专砖 诪讗讘专讛诐 砖谞讗' 讻讬 讗谞砖讬诐 讗讞讬诐 讗谞讞谞讜. 诪拽专讬转 注讜讝 讝讛 讗讘专讛诐 讚讻转讬讘 讘讬讛 讛讘讬讟讜 讗诇 爪讜专 讞讜爪讘转诐 砖注"讬 讛诪专讬讘讛 砖驻讬专砖 诪讗讘专讛诐 讙专诐 诇讜 诇讛讬讜转 砖讻谉 诇讗谞砖讬 住讚讜诐 讜注"讬 讻讱 讘讗讜 诇讬讚讬 诪注砖讛 讘' 讘谞讜转讬讜 讜谞讜诇讚讜 注诪讜谉 讜诪讜讗讘 讛讗住讜专讬诐 诇讘讜讗 讘拽讛诇:





砖讬讟讛 诪拽讜讘爪转

诪转谞讬' 诪讻转 诪专讚讜转. 讜讘转讜住驻转讗 讚诪讻讜转 转谞讬讗 诪讻讜转 讗专讘注讬诐 诪谉 讛转讜专讛 讗讘诇 诪讻转 诪专讚讜转 讗讬谞讜 讻谉 讗诇讗 诪讻讬谉 讗讜转讜 注讚 砖转爪讗 谞驻砖讜 讗讜 砖讬拽讘诇 注诇讬讜. 讜谞专讗讛 讚讛讬讬谞讜 讚讜拽讗 讻砖讗讜诪专讬谉 诇讜 注砖讛 诪爪讜讛 讜讗讬谞讜 注讜砖讛 讚诪讻讬谉 讗讜转讜 注讚 砖讬拽讘诇 诇注砖讜转讛 讗讜 注讚 砖转爪讗 谞驻砖讜. 讗讘诇 讛讻讗 砖注讘专讛 讻讘专 诇讗 注讚讬驻讗 诪讗诐 诇讗 讛驻专 诇讛.  


讛讗砖讛 砖谞讚专讛 讘谞讝讬专 讜讛驻专讬砖讛 讘讛诪转讛. 砖诇讜砖 讘讛诪讜转 讞讟讗转 讜注讜诇讛 讜砖诇诪讬诐. 讗诐 诪砖诇讜 讛讬转讛 讘讛诪讛 转爪讗 讜转专注讛 讘注讚专. 讚讛驻专砖讛 讘讟注讜转 讛讬转讛 讚讻讬 讗拽谞讬 诇讛 诪讬讚讬 讚爪专讬讱 诇讛 诪讬讚讬 讚诇讗 爪专讬讱 诇讛 诇讗 讗拽谞讬 诇讛. 讜讗诐 诪砖诇讛 讛讬转讛 讛讞讟讗转 砖讛拽谞讛 诇讛 讗讞专 注诇 诪谞转 砖讗讬谉 诇讘注诇讛 专砖讜转 讘讛 转诪讜转. 讻讚诪驻专砖 讚讛讜讬讗 讻诪讜 讞讟讗转 砖谞转讻驻专讜 讘注诇讬讛 讚诇诪讬转讛 讗讝诇讗. 讜注讜诇讛 讜砖诇诪讬诐 讬拽专讘讜 讚讻讬讜谉 讚讛讜驻专砖讜. 讜谞讗讻诇讬谉 讛砖诇诪讬诐 诇讬讜诐 讗讞讚 讻讗讜诪专 砖诇诪讬 谞讝讬专. 讜讗讬谞谉 讟注讜谞讬谉 诇讞诐. 讜讗驻讬诇讜 讛驻专讬砖讛 讛诇讞诐 讗讬谉 砖讞讬讟转 讛砖诇诪讬诐 诪拽讚砖转谉. 讜诪讬讛讜 驻讚讬讜谉 爪专讬讱 砖讻讘专 拽讚砖 拽讚讜砖转 讚诪讬诐. 讜讻谉 讗讬谉 讞讝讛 讜砖讜拽 讟注讜谞讬谉 转谞讜驻讛 讚讘注讬谞谉 注诇 讻驻讬 讛谞讝讬专. 讛专讗"砖 讝"诇 讘驻讬专讜砖讬讜: 


讙诪' 讗讬砖讛 讛驻专诐 讜讛' 讬住诇讞 诇讛 讘讗砖讛 砖讛驻专 诇讛 讘注诇讛 讻讜'. 转诪讬讛 诇讬 讗诪讗讬 砖讘拽 转谞讗 转专讬 拽专讗讬 拽诪讗讬 讚讻转讬讘讬 讘驻专砖讛 讜讛' 讬住诇讞 诇讛 讻讬 讛谞讬讗 讗讘讬讛 讗讜转讛 讜注讜讚 拽专讗 讗讞专讬谞讗 讜讛驻专 讗转 谞讚专讛 讗砖专 注诇讬讛 讜讗转 诪讘讟讗 砖驻转讬讛 讗砖专 讗住专讛 注诇 谞驻砖讛 讜讛' 讬住诇讞 诇讛. 讜谞拽讟 讛讗讬 拽专讗 讘转专讗. 讜注讜讚 讛谞讬 转诇转讗 拽专讗讬 诇诪讛 诇讬 讚讛谞讱 转诇转讗 拽专讗讬 讚诪讬讬转讬 讘砖诪注转讬谉 注讘讬讚 诇讛讜 爪专讬讻讜转讗. 讜爪专讬讱 注讬讜谉. 讜讗讬讻讗 诇诪讬诪专 讚讛讗讬 拽专讗 注讚讬驻讗 诇讬讛 诇讗转讜讬讬 诪砖讜诐 讚讗砖转讜 讻讙讜驻讜 讚诪讬讗 讜拽爪转 讘专讜专 诇讛 砖讛驻专 诇讛 讘讬讜诐 砖诪注讜 讜讗驻讬诇讜 讛讻讬 爪专讬讻讛 讻驻专讛. 讗讘诇 讘转讜 诇讗 讘专讬专 诇讛 讻讜诇讬 讛讗讬 砖讗讘讬讛 讛驻专 诇讛. 讜拽专讗 诪爪讬注转讛 谞诪讬 诪讬讬专讬 讘谞注专讛 讛诪讗讜专住讛 砖讗讘讬讛 讜讘注诇讛 诪驻讬专讬谉 谞讚专讬讛 讜诇讗 讘专讬专 诇讛 讻讜诇讬 讛讗讬. 讜讛砖转讗 谞诪讬 谞讬讞讗 讚爪专讬讻讬 讛谞讬 转诇转讗 拽专讗讬. 


讻讬讜爪讗 讘讚讘专 讗转讛 讗讜诪专 讜讛讜讗 诇讗 讬讚注 讜讗砖诐. 讙讘讬 讗砖诐 转诇讜讬 讻转讬讘 讜讚专讬砖 诇讬讛 专' 注拽讬讘讗 讘讞转讬讻讛 讗讞转 讜拽专讗 转谞讬讬谞讗 讚专讬砖 诇讬讛 讗讬住讬 讘谉 讬讛讜讚讛 诇砖转讬 讞转讬讻讜转 讜转专讜讬讬讛讜 爪专讬讻讬 讻讚诪驻专砖 讗讘诇 砖转讬 讞转讬讻讜转 讚讗讬拽讘注 讗讬住讜专讗. 讜诇讗 讛讜爪专讱 讛转诇诪讜讚 诇讜诪专 讜讗讬 讗转诪专 砖转讬 讞转讬讻讜转 讚诪砖诪注转讬讛 讚拽专讗 诇讗 诪砖转诪注讬 砖转讬 讞转讬讻讜转 讗诇讗 诪讬讬转讜专讗 讚拽专讗 讚专砖讬谞谉 诇讬讛. 讛专讗"砖 讝"诇 讘驻讬专讜砖讬讜: 


讜注诇讛 讘讬讚讜 讘砖专 讞讝讬专. 诇讗讜 讜讚讗讬 讘砖专 讞讝讬专 拽讗诪专 讗诇讗 住驻拽 讞讝讬专 讻讚诪驻专砖 讘讙诪专讗 砖讛讬转讛 讞转讬讻讛 诇驻谞讬讜 讜讗讻诇讛 讜谞讝讻专 砖讗讻诇讛 讜诇讗 讬讚注 讗诐 讛讬讛 讞诇讘 讗讜 砖讜诪谉. 


讗讬住讬 讘谉 讬讛讜讚讛 讗讜诪专 讜讛讜讗 诇讗 讬讚注 讜谞住诇讞 诇讜. 讛讻讬 讙专住讬谞谉 讜诇讗讜 拽专讗 讚诇注讬诇 讛讜讗 讚讛讗 讘住诪讜讱 拽讗诪专 讚诪爪专讬讱 爪专讬讻讬. 讛专' 注讝专讬讗诇 讝"诇: 


谞讛讬 讚诇讗 注讘讬讚 驻住讞 诪谉 讛诪讜讘讞专 诪爪讜讛 诪讬讛讗 拽讗 注讘讬讚. 讜讗"转 讜讛讗 诪砖诪注 讘讘讘讗 拽诪讗 讘驻专拽 讛讙讜讝诇 拽诪讗 讚讗讻讬诇讛 讙住讛 诇讗 砖诪讬讛 讗讻讬诇讛 讜讗诐 讻谉 讗讬住讜专讗 注讘讚 砖诇讗 讬爪讗 讬讚讬 讞讜讘转讜. 讜讬"诇 讚讛讻讬 拽讗诪专 谞讛讬 讚诇讗 讬爪讗 讬讚讬 讞讜讘转 讗讻讬诇转 驻住讞 专砖注 拽专讬 诇讬讛. 诪讛 讛讬讛 讬讻讜诇 诇注砖讜转 讗诐 讛讜讗 讻讘专 砖讘注 讗讬谉 诇讜 诇讬诪谞注 诪诇讗讻讜诇 讜讗讬谉 专讗讜讬 诇拽专讜转 专砖注 讗诐 讗讻诇讜. 讜专"转 转讬专抓 讚转专讬 讙讜讜谞讬 讗讻讬诇讛 讙住讛 讻讻转讜讘 讘转讜住': 


讛讜讗 砖谞转讻讜讜谉 诇砖诐 注讘讬专讛. 讻诪讗谉 讚讗诪专 讘讬讘诪讜转 谞讻专讬 讗住讜专 讘讘转讜. 讜讗驻讬诇讜 诇诪讗谉 讚讗诪专 诪讜转专 诪讚讜专 讛诪讘讜诇 讜讗讬诇讱 讙讚专讜 注诇讬讛诐 讙讚专 注专讜讛 讜驻讬专砖讜 诪专讜讘 注专讬讜转 砖讛专讬 讗诐 诇讗 驻讬专砖讜 诇讗 讛讬讜 爪专讬讻讬谉 诇讛砖拽讜转讜 讬讬谉. 讛专讗"砖 讝"诇 讘驻讬专讜砖讬讜: 


谞驻砖注. 驻砖注转 讻讗讘专讛诐 讘讝讘讞 讘讬讛 砖拽讚砖 讘讬讛. 讻讱 谞讚专砖 讘讘专讗砖讬转 专讘讛. 诪谞讬诪讜拽讬 讛专' 注讝专讬讗诇 讝"诇:





专砖"砖

讙诪专讗 讗讞讚 讗讻诇讜 诇砖诐 诪爪讜讛 讜讗' 讗讻诇讜 诇砖诐 讗讻讬诇讛 讙住讛 讻讜'. 诇驻讬 讛转讜住' 讚诪讬讬专讬 砖讗讬谞讜 专注讘 诇讗讻讜诇 诇转讗讘讜谉. 谞诇"驻 讚讗讻诇讜 诇砖诐 诪爪讜讛 讛讬讬谞讜 讚诪砖讜诐 讞驻爪讜 讘拽讬讜诐 讛诪爪讜讛 讗讜讻诇讜 讘谞驻砖 讞驻讬爪讛 讜讘转讗讘讜谉 诇讘 讻讚讬 诇拽讬讬诐 诪爪讜转 讘讜专讗讜. 讜讛讘' 砖拽讬讜诐 讛诪爪讜讛 讗讬谞讜 讗诇讗 诪爪讚 讛讛讻专讞 诪诪讬诇讗 讗讻讬诇转讜 讗讬谞谞讛 诇转讗讘讜谉 讜注讬' 讟"讗 讘专"讛 (讻讟):



专砖"讬 讚"讛 转"专 (讘住讜驻讜). 讚讛讗 讻讘专 讻转讬讘 讻讜' 讬谞讬讗 讗讜转讛 讚讛讬讬谞讜 砖讛驻专 诇讛 讘讬讚讬注转讛. 专"诇 讚诇讛讻讬 诇讗 讛爪讬讙 讛转谞讗 讚专砖转讜 讝讗转 讘诪拽专讗讜转 讛拽讜讚诪讬诐 讚讻转讬讘 讘讛讜 讜讛' 讬住诇讞 诇讛. 讚讛转诐 讻转讬讘 讬谞讬讗 讗讜转讛 诪砖诪注 讘驻谞讬讛 诪砖讗"讻 讛讻讗 讚讻转讬讘 讗讜转诐 讬诇"驻 讚讛讬讗 诇讗 讬讚注讛:





讘谉 讬讛讜讬讚注

讜旨诪址讛 诪旨执讬 砖讈侄谞旨执转职讻旨址讜旨值谉 诇址注植诇讜止转 讘旨职讬指讚讜止 讘旨职砖讉址专 讞植讝执讬专 讜职注指诇指讛 讘旨职讬指讚讜止 讘旨职砖讉址专 讟指诇侄讛, 讟指注讜旨谉 讻旨址驻旨指专指讛 讜旨住职诇执讬讞指讛. 讬砖 诇讛拽砖讜转 诇诪讛 谞拽讬讟 讛讚诪讬讜谉 砖诇 讛注讜谉 讘讘砖专 讞讝讬专 讜诇讗 讗诪专 '诪讬 砖谞转讻讜讜谉 诇注诇讜转 讘讬讚讜 讞诇讘 讜注诇讛 讘讬讚讜 砖讜诪谉' 讜注讜讚 讻讬讜爪讗 讘讝讛?
讜谞专讗讛 诇讬 讘住"讚 讻讬 讛讞讝讬专 诪专讗讛 讟诇驻讬讬诐 砖讛讜讗 讟讛讜专 讜讘讗诪转 讛讜讗 讟诪讗 诪讞诪转 住讬诪谉 讟讜诪讗讛 讛砖谞讬 砖讬砖 讘讜. 讜诇讻谉 谞拽讬讟 讚诪讬讜谉 砖诇 讛注讜谉 讘讘砖专 讞讝讬专 讻讬 讛讬爪专 讛专注 讚专讻讜 讻砖诪讻砖讬诇 讛讗讚诐 讘注讘讬专讛 诪专讗讛 诇讜 转讞诇讛 爪讚讚讬诐 砖诇 讛讬转专 讚诪专讗讛 诇讜 砖讗讬谞讜 注讜砖讛 注讜谉 讘讻讱 讜注讜讚 谞诪讬 诪谞讛讙讜 砖诇 讗讚诐 讛注讜讘专 注讘讬专讛 讜砖谞讛 讘讛 谞注砖讬转 诇讜 讻讛讬转专 讜诇讻谉 讚讬诪讛 讛注讘讬专讛 诇讘砖专 讞讝讬专 砖讛讞讝讬专 诪专讗讛 注爪诪讜 讻讛讬转专 讚诪专讗讛 讟诇驻讬讜 诇讜诪专 砖讛讜讗 讟讛讜专.
讜注讜讚 谞专讗讛 诇讬 讘住"讚 讚讬诪讛 讛注讜谉 诇讞讝讬专 讚讗诪专讜 专讝"诇 [讛专讬讟讘"讗 讘拽讬讚讜砖讬谉 诪讟: 讘砖诐 讛诪讚专砖, 讜讘专讘谞讜 讘讞讬讬 驻专砖转 砖诪讬谞讬 讬讗, 讚 讘砖诐 诪讚专砖 转谞讞讜诪讗 讬砖谉 砖诪讬谞讬 讬讚.] 诇诪讛 谞拽专讗 砖诪讜 讞讝讬专? 砖注转讬讚 诇讞讝讜专! 讚讗讞专 讙诪专 讛转讬拽讜谉 讬讛讬讛 谞讟讛专 讜谞讬转专 诇讙诪专讬 讜讻谉 讛注讜谉 注转讬讚 诇讞讝讜专 讚注诇 讬讚讬 转砖讜讘讛 诪讗讛讘讛 讬讛讬讜 讛注讜谞讜转 讝讻讬讜转 讜讬转讛驻讱 讻讞 讛诪转讛讜讜讛 诪谉 讛注讜谉 诪讟讜诪讗讛 诇讟讛专讛.
讜讚注 讻讬 诪讛 砖讗诪专讜 专讝"诇 诇诪讛 谞拽专讗 砖诪讜 讞讝讬专? 砖注转讬讚 诇讞讝讜专! 讚讛讬讬谞讜 砖讬讛讬讛 谞讟讛专 讜谞讬转专 讗祝 注诇 讙讘 讚讗讬谉 诪爪讜转 讘讟诇讬诐 诇注转讬讚 诇讘讜讗 讛讬讬谞讜 砖讘讝讛 注讜砖讛 讛砖诐 讬转讘专讱 讞讚砖讛 砖讬讛讬讜 讻诇 讛讞讝讬专讬诐 讛谞讜诇讚讬诐 诪谉 讛讞讝讬专讬诐 谞讜诇讚讬诐 讘砖谞讬 住讬诪谞讬 讟讛专讛 砖讬讛讬讜 驻专住讜转讬讛谉 住讚讜拽讜转 讜诪注诇讬诐 讙专讛 讜讗讞专 砖讬讜讜诇讚讜 讗诇讜 讘砖谞讬 住讬诪谞讬 讟讛专讛 讬诪讜转讜 讛讞讝讬专讬诐 讛专讗砖讜谞讬诐 讜谞诪爪讗 讛讞讝讬专 讛谞诪爪讗 讘注讜诇诐 讛讜讗 讟讛讜专 讜诪讜转专 讻讬 讬砖 讘讜 砖谞讬 住讬诪谞讬 讟讛专讛.



讛址诪旨执转职讻旨址讜旨值谉 诇址注植诇讜止转 讘旨职讬指讚讜止 讘旨职砖讉址专 讞植讝执讬专 讜职注指诇指讛 讘旨职讬指讚讜止 讘旨职砖讉址专 讞植讝执讬专, 注址诇 讗址讞址转 讻旨址诪旨指讛 讜职讻址诪旨指讛!. 拽砖讗 讚讘专 讝讛 诇讗 讗爪讟专讬讱 诇拽诇 讜讞讜诪专 诇诪讬诇祝 诪谞讬讛 讚讘注讬 诪讞讬诇讛 讜讻驻专讛 讻讬 讚讘专 讝讛 诪驻讜专砖 注讜谞砖讜 讘转讜专讛 注诇 讛砖讜讙讙 讜注诇 讛诪讝讬讚?
讜谞专讗讛 诇讬 讘住"讚 讚讻讗谉 讗讬讬专讬 讘讗讜讞讝讜 讘讜诇诪讜住 讜讻讬讜爪讗 砖爪专讬讱 诇讗讻讜诇 讘砖专 讚讛讜转专 诇讜 诇讗讻讜诇 讘砖专 讗住讜专 诪砖讜诐 驻拽讜讞 谞驻砖 讗诪谞诐 讛讜讗 诇讗 讛讬讛 爪专讬讱 诪砖讜诐 驻拽讜讞 谞驻砖 讗诇讗 诇讞转讬讻讛 讗讞转 砖诇 讘砖专 讜讛讬讜 诇驻谞讬讜 讞转讬讻讛 砖诇 讘砖专 讞讝讬专 讜讞转讬讻讛 砖诇 讘砖专 讟诇讛 讜讗讜转讛 砖注讛 谞转讗讜讛 诇讗讻讜诇 讞转讬讻转 讘砖专 讞讝讬专 讜注转 砖驻砖讟 讬讚讜 讘诇讗 讻讜谞讛 注诇转讛 讞转讬讻转 讘砖专 讛讞讝讬专 讘讬讚讜 讜讗讻诇讛 讜诇讗 注诇转讛 讘讬讚讜 讞转讬讻转 讘砖专 讛讟诇讛, 讚讬砖 诇讜诪专 讗讬谉 诇讝讛 注讜谞砖 讚讬谉 讗讜讻诇 讘砖专 讞讝讬专 讻讬讜谉 讚讛讛讬讗 砖注转讗 讛讜转专 诇讜 诇讗讻讜诇 讘砖专 讛讞讝讬专 讗诐 诇讗 讛讬讛 讘砖专 讟诇讛 诪讝讜诪谉 诇驻谞讬讜.
讜注诇 讝讛 讘讗 诇讜诪专 讻讗谉 讻讬 讛住讘专讗 诪讞讬讬讘转 诇讛爪专讬讻讜 讻驻专讛 诪讻讞 讛拽诇 讜讞讜诪专 讚讗转讬 诪讻诇 砖讻谉 诪讗讬讚讱 砖注诇讛 讘讬讚讜 讘砖专 讟诇讛 讚讗讬谉 讻讗谉 讗讬住讜专 讻诇诇 讗诇讗 讛讬转专 诪注讬拽专讜 讚诪讞讬讬讘讜 讛讻转讜讘 讻驻专讛 诪砖讜诐 诪讞砖讘转讜 讘诇讘讚 诪讛 砖讗讬谉 讻谉 讝讛 砖讗讻诇 讘砖专 讞讝讬专 讚讗讻讬诇 讗讬住讜专讗 讜专拽 讛讜转专 诇讜 诪砖讜诐 驻拽讜讞 谞驻砖 讚讬转讞讬讬讘 讻驻专讛 诪砖讜诐 诪讞砖讘转讜 谞转讗讜讜讬转 诪注讬拽专讗 诇讗讻讜诇 讘砖专 讞讝讬专 讚讛讜讛 拽诪讬讛 讞转讬讻讛 讚讛讬转专 讜谞转讗讜讛 诇讗讻讜诇 讞转讬讻转 讞讝讬专 讗诇讗 专拽 讻砖驻砖讟 讬讚讜 诇讗 讚拽讚拽 讘讻讱 讗诇讗 诇讬讟讜诇 诪讛 砖讬注诇讛 讘讬讚讜 讜注诇转讛 讘讬讚讜 讞转讬讻转 讘砖专 讞讝讬专.



讻旨址讬旨讜止爪值讗 讘旨址讚旨指讘指专 讗址转旨指讛 讗讜止诪值专: (讜讬拽专讗 讛, 讬讝) "讜职诇止讗 讬指讚址注 讜职讗指砖讈值诐 讜职谞指砖讉指讗 注植讜止谞讜止". 驻讬专讜砖 讘讞诇讜拽讛 讝讜 讛讻讬 拽讗诪专 讚讛讜讗 谞转讻讜讜谉 诇讗讻讜诇 讘砖专 讟诇讛 讜讛讬转讛 讞转讬讻讛 诪讜谞讞转 诇驻谞讬讜 砖讛讬讗 讗爪诇讜 住驻拽 讚讗讬谞讜 讬讜讚注 讗诐 讝讜 讘砖专 讟诇讛 讗讜 讘砖专 讞讝讬专 讜诇拽讞讛 讜讗讻诇讛 讗讱 拽诪讬 砖诪讬讗 讙诇讬讗 砖讛讬讗 讘砖专 讞讝讬专 讚讞讬讬讘 诇讛讘讬讗 讗砖诐 转诇讜讬 讻诪讜 砖谞讗诪专 讜职谞指砖指讉讗 注植讜鈥嵵棺犠曋� (讜讬拽专讗 讛, 讗) 讜讻诇 砖讻谉 讗诐 讛讜讗 诪转讞诇讛 谞转讻讜讜谉 诇讗讻讜诇 讘砖专 讞讝讬专 讜讗讻诇 讞转讬讻讛 讝讛 砖讛讬讗 讗爪诇讜 讘住驻拽 讚讙诐 讻谉 诪讘讬讗 讗砖诐 讚讻诇 砖讻谉 讚拽专讬谞谉 讘讬讛 '讜职谞指砖指讉讗 注植讜鈥嵵棺犠曋�' 讻讬讜谉 讚诪讞砖讘转讜 讛讬转讛 驻讙讜诪讛 讘讜讚讗讬 讚谞转讗讜讛 诇讗讻讜诇 讘砖专 讞讝讬专.



注址诇 讚旨指讘指专 讝侄讛 讬执讚职讜讜旨 讛址讚旨职讜讜旨讬执讬诐. 拽砖讛 诪讗讬 拽讗 诪砖诪注 诇谉? 驻砖讬讟讗 讻讬讜谉 讚谞转讻讜讜谉 诇讗讻讜诇 讘砖专 讞讝讬专 讜注诇讛 讘讬讚讜 讘砖专 讞讝讬专 讚注讘讚 讗讬住讜专讗 讜讚讗讬 爪专讬讱 诇讜诪专 讜讚讜讬!
讜谞专讗讛 诇讬 讚讘专 讝讛 讗讬谞讜 住讬讜诐 讚讘专讬讜 砖诇 讗讬住讬 讘谉 讬讗讜讚讛 讗诇讗 转谞讗 讚讘专讬讬转讗 拽讗诪专 诇讛 讗讞专 砖讛讘讬讗 讚讘专讬讜 砖诇 讗讬住讬 讘谉 讬讗讜讚讛 讜拽讗讬 注诇 诪讗讬 讚谞拽讬讟 讘专讬砖讗 讚讘专讬讬转讗 注诇 驻住讜拽 讗执讬砖指讈讛旨 讛植驻值专指诐 讜址讛殖' 讬执住职诇址讞 诇指讛旨 (讘诪讚讘专 诇, 讬讙) 讚讗讬讬专讬 讘讗砖讛 砖讛驻专 诇讛 讘注诇讛 讜诇讗 讬讚注讛 讜讛讬转讛 砖讜转讛 讬讬谉 讚诇讗 注讘讚讛 讗讬住讜专讗 讘诪注砖讛 讗诇讗 讘讛专讛讜专 讜诪讞砖讘讛 讻讬 诪讞砖讘转讛 讛讬转讛 讘讗讬住讜专讗.
讜注诇 讝讛 拽讗诪专 注址诇 讚旨指讘指专 讝侄讛 讬执讚职讜讜旨 讛址讚旨职讜讜旨讬执讬诐 讜讛讬讬谞讜 讻讬 诪谞讛讙谉 砖诇 讬砖专讗诇 诇讛讝讻讬专 讘谞讜住讞 讛讜讚讜讬 讻诪讛 讚讘专讬诐 讞诪讜专讬诐 砖讛讗讚诐 讬讜讚注 讘注爪诪讜 砖诇讗 讞讟讗 讘讛诐 讻讙讜谉 注讘讜讚讛 讝专讛 讜讙讬诇讜讬 注专讬讜转 讜砖驻讬讻讜转 讚诪讬诐 讜讻讬讜爪讗 讜讻转讘讜 讛诪驻专砖讬诐 讝"诇 讗讬讱 讬砖拽专 讛讗讚诐 诇讜诪专 诇驻谞讬 讛' 砖讞讟讗 讘讻讱 讜讻讱 讜讛讜讗 诇讗 讞讟讗? 讜讬砖 讘讝讛 讻诪讛 转讬专讜爪讬诐 讜讘讻诇诇诐 讛讜讗 转讬专讜抓 讝讛 讚讗诐 诪讬讚讬 注讘讬专讛 讬爪讗, 诪讬讚讬 讛专讛讜专 诇讗 讬爪讗! 注诇 讻谉 讗讜诇讬 讛专讛专 讘讚讘专讬诐 砖诇 讻驻专谞讜转 讚讛讜讬 讻注讜讘讚 注讘讜讚讛 讝专讛 讜讻谉 讗讜诇讬 讛专讛专 讘注专讜讛 讜讻讬讜爪讗 注讬讬谉 砖诐.
讜诇驻讬 转讬专讜抓 讝讛 转讬谞讞 讗讬 讗诪专讬谞谉 讛专讛讜专 讬砖 讘讜 诪诪砖 讚注诇 讻谉 专讗讜讬 诇讛转讜讚讜转 注诇讬讜 讻诪注砖讛 讗讘诇 讗诐 讗讬谉 讘讜 诪诪砖, 诇讬讻讗 专讜砖诐 讻诇诇! 讜讗讬讱 讬注诪讜讚 诇驻谞讬 讛' 讜讬砖拽专 诇讜诪专 注砖讬转讬 讻讱 讜讻讱 讜讛讜讗 诇讗 注砖讛 讻诇讜诐 诇讗讜 诪谞讬讬讛讜 讜诇讗 诪拽爪转讬讬讛讜? 诪讬讛讜 讗讬讻讗 诇诪讬诇祝 讛专讛讜专 砖讘诇讘 讬砖 讘讜 诪诪砖 讜爪专讬讱 讻驻专讛 诪讚讬谉 讗执讬砖指讈讛旨 讛植驻值专指诐 讜址讛殖' 讬执住职诇址讞 诇指讛旨. 讜诇讻谉 讗讞专 讗砖专 讛讘讬讗 讚讘专 讝讛 讚'讗执讬砖指讈讛旨 讛植驻值专指诐 讜址讛殖' 讬执住职诇址讞 诇指讛旨' 讚爪专讬讻讛 讻驻专讛 讙诐 注诇 讗讬住讜专 讚讛讜讛 讘诪讞砖讘讛 讜讛专讛讜专 讗诪专 注诇 讝讛 讛住诪讱 讬执讚职讜讜旨 讛址讚旨职讜讜旨讬执讬诐 讘讻诇 诪讬谞讬 讗讬住讜专 讗驻讬诇讜 砖诇讗 谞注砖讛 讘驻讜注诇 讜诇讗 讬讞讜砖讜 诪砖讜诐 砖拽专 讞住 讜砖诇讜诐!



讜职讝侄讛 砖讈侄谞旨执讝职讚旨址诪旨职谞指讛 诇讜止 讗植讞讜止转讜止: "讜旨驻止砖讈职注执讬诐 讬执讻旨指砖讈职诇讜旨 讘指诐" (讛讜砖注 讬讚, 讬). 诪拽砖讬诐 讜讛诇讗 讘砖讜讙讙 讛讬讛! 讜讗讬讱 拽专讬 诇讬讛 驻讜砖注? 讜诪转专爪讬诐 讻讬 讜讚讗讬 讞讟讗 拽讜讚诐 讝讛 讗讬讝讛 讞讟讗 讛讚讜诪讛 诇讝讛 讘诪讝讬讚 诇讻讱 谞讻砖诇 讘砖讜讙讙 讘讗讬住讜专 讞诪讜专 讻讝讛!
讜讘讝讛 驻专砖转讬 讘住"讚 讛驻住讜拽 讬执转职讬址爪值旨讘 注址诇 讚侄旨专侄讱职 诇止讗 讟讜止讘 专指注 诇止讗 讬执诪职讗指住 (转讛诇讬诐 诇讜, 讛) 专讜爪讛 诇讜诪专 讗诐 讛讜讗 诪执转职讬址爪旨值讘 注址诇 讚侄旨专侄讱职 诇止讗 讟讜止讘 砖讛讜讗 讗讬谞讜 专注 讙诪讜专 讗诇讗 谞拽专讗 '诇止讗 讟讜止讘' 讻讬讜谉 讚诪转讬讬爪讘 讘诪讝讬讚 讗讝 住讜驻讜 专指注 讙诪讜专 诇止讗 讬执诪职讗指住 讟讘注讜 讜诪讝讙讜 讗诇讗 讛讜讗 谞讻砖诇 讘讜 诇注砖讜转讜!
讘专诐 讬砖 诇讛拽砖讜转 讻讬讜谉 讚诪驻专砖 诇讛讗讬 拽专讗 讚讚专讻讬 讛' 注诇 讛诪爪讜转 讗诪讗讬 谞拽讬讟 诇诪爪讜转 讘砖诐 '讚侄旨专侄讱职' 讜讛讜讛 诇讬讛 诇诪讬诪专 讻旨执讬 讬职砖讈指专执讬诐 诪执爪职讜止转 讛殖'? 讜谞专讗讛 诇讬 讻讬谞讛 讛诪爪讜转 讘砖诐 讚侄旨专侄讱职 诇诇诪讚 讗讬谉 讝诪谉 诇注砖讬讬转 讛诪爪讜转 讗诇讗 专拽 讘注讜诇诐 讛讝讛 讛诪讻讜谞讛 讘砖诐 讚侄旨专侄讱职 讻诪讜 砖讻转讘 讛专讘 注讜诇诇讜转 讗驻专讬诐 讝"诇.



诪指砖讈指诇 诇职诇讜止讟 讜旨砖讈职转旨值讬 讘旨职谞讜止转指讬讜. 拽砖讗 诇诪讛 讛讘讬讗 注爪讜转 诪专讞讜拽? 讬注砖讛 讛讚诪讬讜谉 讘讗砖转讜 讜讗讞讜转讜 讚谞拽讬讟 讘专讬砖讗 讜讬讗诪专 讗砖转讜 讜讗讞讜转讜 注诪讜 讘讘讬转 讜讘讗 注诇 讗讞讜转讜 讻住讘讜专 砖讛讬讗 讗砖转讜 讗讱 讛讬讗 讬讚注讛 砖讛讜讗 讗讞讬讛 讜诇讻谉 讛讜讗 砖谞转讻讜讬谉 诇拽讬讬诐 诪爪讜转 注讜谞讛 讘讗砖转讜 '爪址讚执旨拽执讬诐 讬值诇职讻讜旨 讘指诐' 讜讛讬讗 砖讻讬讜谞讛 诇讛讘注诇 诇讗讞讬讛 '讜旨驻止砖职讈注执讬诐 讬执讻指旨砖职讈诇讜旨' 讜讘诪砖诇 讛讝讛 讛讜讬 讚专讱 讗讞讚!
讜谞专讗讛 诇讬 讘住"讚 讚诇讗 谞讬讞讗 诇讬讛 诇驻专砖 讛讻转讜讘 讘讗讜驻谉 讝讛 讚讛讻转讜讘 讗讜诪专 (讛讜砖注 讬讚, 讬) '讬执讻指旨砖职讈诇讜旨 讘指诐' 讚拽专讬 诇讬讛 诪讻砖讜诇 讜讘诪砖诇 讛讝讛 讗讬谉 讻讗谉 诪讻砖讜诇 讙讘讬 讗讞讜转讜 讻讬 讛讬讗 讬讚注讛 砖讛讜讗 讗讞讬讛 讘讜讚讗讬 砖诇讗 谞诪爪讗 讗讬砖 讘讘讬转 讝讜诇转讜 讜诇讛讻讬 驻讬专砖 讛讻转讜讘 讘诪砖诇 讚诇讜讟 讜砖转讬 讘谞讜转讬讜 讚诇讜讟 讗祝 注诇 讙讘 讚讗讬讛讜 驻讜砖注 讘爪注讬专讛 讻讬讜谉 讚讬讚注 诪讛 砖注砖讛 诇讜 讛讬讬谉 讘讘讻讬专讛 注诐 讻诇 讝讛 诪讻砖讜诇 拽专讬 诇讬讛 诪驻谞讬 讻讬 讘注转 砖砖讻讘 注诪讛 讛讬讛 砖讬讻讜专 讘讗诪转.
讜讚注 讻讬 讛讜讛 诪爪讬 诇诪谞拽讟 诪爪讬讗讜转 讗讞专转 讚砖讻讬讞讛 讟驻讬 讜讛讜讗 讗砖讛 砖专讗转讛 住驻拽 讚诐 谞讚讛 讜讛转讬专讛 诇注爪诪讛 讘诇讗 诪专讗讛 讞讻诐 讻讬 讞砖讘讛 砖讛讜讗 讟讛讜专 讜讘讗诪转 讛讬讗 讟诪讗讛 讜讘注诇讛 诇讗 讬讚注 诪讝讛 讛诪专讗讛 砖诇讛 讜砖讻讘 注诪讛 诇拽讬讬诐 诪爪讜转 注讜谞讛 讜诇讙讘讬 讚讬讚讬讛 '爪址讚执旨拽执讬诐 讬值诇职讻讜旨 讘指诐' 讜诇讙讘讬 讚讬讚讛 '驻止砖职讈注执讬诐 讬执讻指旨砖职讈诇讜旨' 讚驻砖注讛 砖诇讗 讛专讗转讛 诇讞讻诐 讜注诐 讻诇 讝讛 拽专讬 诇讛 '讬讻砖诇讜' 讻讬 讞砖讘讛 讘讚注转讛 砖讛讜讗 讟讛讜专.
讜专拽 谞拽讬讟 讚讘专 讝讛 砖诇 诇讜讟 砖讛讜讗 诪爪讬讗讜转 讬讚讜注讛 讛讻转讜讘讛 讘转讜专讛 讜讙诐 诇诇诪讚 诪讜住专 诇驻讬 讚专讻讜 讚讗祝 注诇 驻讬 砖讛诐 谞讻专讬诐 注诐 讻诇 讝讛 诪砖讜诐 讚讻讜谞转诐 讛讬转讛 诇讟讜讘讛 拽专讬谞谉 讘讛讜 '讜职爪址讚执旨拽执讬诐 讬值诇职讻讜旨 讘指诐'. 讙诐 诪讚讜讬讬拽 讛讻转讜讘 注诇 讘谞讜转 诇讜讟 讚讻转讬讘 讬值诇职讻讜旨 讘指诐, 讻讬 讝讛 讛讬讛 砖讻专诐 砖讛诇讻讜 讗讞专讬 讝讛 讘讙诇讙讜诇 砖谞讬 讘注讜诇诐 讛讝讛 讚讛讘讻讬专讛 谞转讙诇讙诇讛 讘专讜转 讜讛爪注讬专讛 谞转讙诇讙诇讛 讘谞注诪讛 讛注诪讜谞讬转 讜讘讝讛 诪讚讜讬讬拽 诇砖讜谉 讬值诇职讻讜旨 讘指诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 诇讬讛 专"诇 讛讗讬 专砖注 拽专讬转 诇讬讛. 注讬讬谉 讟讜专讬 讗讘谉 专"讛 讚祝 讻讟 注"讗 讚"讛 讗讬讻讜讜谉:





诪专讗讬转 讛注讬谉

讚专砖 专讘讗 诪"讚 讗讞 谞驻砖注 诪拽专讬转 注讝. 谞驻砖注 驻砖注讛 讘讗讘专讛诐 讻讝讘转 讘讜 砖拽专转 讘讜. 讻讱 谞讚专砖 讘讘专讗砖讬转 专讘讛. 诪谞讬诪讜拽讬 专讘讬谞讜 注讝专讬讗诇 讝"诇. 砖讬讟讛 诪拽讜讘爪转 讜讘讚驻讜住 讬砖 讟"住 讛专讘讛 讜讘讬诇拽讜讟 讚专讬砖 诇讬讛 注诇 拽专讞 讜注讬讬谉 诪讛 砖讻转讘转讬 讗谞讬 讘注谞讬讬 讘专讗砖 讚讜讚 驻专砖转 拽专讞 讘住"讚:





驻转讞 注讬谞讬诐

讗讬砖讛 讛驻专诐 讘讗砖讛 砖讛驻专 诇讛 讘注诇讛 讜讻讜' 讘住驻专讬 驻' 诪讟讜转 砖谞讬谞讜. 讜讛' 讬住诇讞 诇讛 讛专讬 砖谞讚专讛 讜讘讟诇 诇讛 讘注诇讛 [讛"讙 讛专讗讘"讚 讘驻讬' 讻"讬] 讜讛诇讻讛 讜注砖转讛 诪讝讬讚讛 诪谞讬谉 砖爪专讬讻讛 住诇讬讞讛 转"诇 讜讛' 讬住诇讞 诇讛 讜讛专讬 讚讘专讬诐 拽"讜 讜诪讛 讗诐 谞讚专讬诐 讛诪讜驻专讬诐 爪专讬讻讬诐 住诇讬讞讛 拽"讜 诇谞讚专讬诐 砖讗讬谞诐 诪讜驻专讬诐 诇诪讛"讚 诇诪转讻讜讬谉 诇讗讻讜诇 讘砖专 讞讝讬专 讜讗讻诇 讘砖专 讟诇讛 讜诪讛 讗诐 诪转讻讜讬谉 诇讗讻讜诇 讘砖专 讞讝讬专 讜讗讻诇 讘砖专 讟诇讛 爪专讬讱 住诇讬讞讛 拽"讜 诇诪转讻讜讬谉 诇讗讻讜诇 讜讗讻诇 注讻"诇 讜驻讬专砖讜 讛专讗讘"讚 讜专讘讬谞讜 讛诇诇 讘驻讬专讜砖讬讛诐 讻"讬 讚讛诇讻讛 讜注砖转讛 诪讝讬讚讛 砖诇讗 讬讚注讛 砖讛驻专 诇讛 讘注诇讛 讜谞转讻讜讜谞讛 诇讗讬住讜专 讜讻讚讗诪专讬谞谉 讘砖诪注转讬谉. 讜专讗讬转讬 诇讛专讘 爪讬讚讛 诇讚专讱 驻' 诪讟讜转 砖讻转讘 注"讚 专砖"讬 砖讛讘讬讗 讛讗 讚住驻专讬 拽"讜 诇讗讬谞诐 诪讜驻专讬诐 讜讝"诇 讬"诪 砖讻转讘讜 讜讗"转 讝讬诇 拽专讬 讘讬 专讘 讛讜讗 讬"诇 讚拽"讜 讻谉 讛讜讗 砖讘注诇讛 讛驻专 讜讛讬讗 诇讗 讬讚注讛 讜注讘专讛 砖讛讬讗 爪专讬讻讛 讻驻专讛 拽"讜 诇讗讬谞谉 诪讜驻专讬谉 专"诇 砖讘注诇讛 讗讬谞讜 诪驻专 讜讛讬讗 住讘讜专讛 砖讘注诇讛 讛驻专 讜讗讬谉 讝讛 讗诪转 讻讬 转诇诪讜讚 注专讜讱 讘专讜专 诪诇诇讜 诪讻讞讬砖讜 驻"讚 讚谞讝讬专 讜驻' 讘转专讗 讚拽讬讚讜砖讬谉 讚拽讗诪专 注诇 讛讱 讚专砖讗 讚拽讗诪专 专砖"讬 讻讗谉 讜讻砖讛讬讛 专"注 讜讻讜' 讜注诇讛 讘讬讚讜 讘砖专 讞讝讬专 注讗讻"讜 讛专讬 讗转讛 专讜讗讛 诪驻讜专砖 讜讻讜' 讜讛讗 讜讚讗讬 讚讻讜讜转讗 讗讬讬专讬 专砖"讬 讘讗讜诪专讜 拽"讜 诇砖讗讬谞谉 诪讜驻专讬谉 讜讻讜'. 讜讻谉 讛拽砖讛 诇砖诇砖讛 讚专讻讬诐 砖讻转讘 讛专讘 诪讛专"诐 讬驻讛 讘诇讘讜砖 讛讗讜专讛 砖砖讙讙讛 讛讗砖讛 诪讛砖"住. 讜诪住讬拽 讚诇拽"诪 讚讻讜谞转' 讘讛讗讬 拽"讜 注"讚 砖讗诪专讜 讘砖"住 注"讝 讬讚讜讜 讻诇 讛讚讜讜讬讬诐 讻诇讜诪专 讛讞讬 讬转谉 讗诇 诇讘讜 注"砖 讘讗讜专讱. 讜讻谞专讗讛 讚诇讗 砖诇讟讜 诪讗讜专讬 讗讜专 注讬谞讬讜 讘讘专讬转讗 讚住驻专讬 讚讗诇讜 讝讻专 砖专 诪讛住驻专讬 诇讗 讛讬讛 爪讜专讱 诇讛砖讬讙 注诇 讛诪驻专砖讬诐 讛谞讝' 诪讛砖"住 讚讻讬 讛讬讻讬 讚讗诪专讜 讘砖"住 讛诪转讻讜讬谉 诇讗讻讜诇 讞讝讬专 讜讗讻诇 讚讻讜讜转讗 谞诪讬 讗讬讬专讬 专砖"讬 讜讻讜'. 讜讛讜"诇 诇讗驻讜砖讬 专转讞讗 砖讛专讬 讚讘专讬 专砖"讬 讛诐 诪讛讘专讬转讗 讚住驻专讬 讜诇砖讜谞讜 砖讻转讘 拽"讜 诇砖讗讬谞诐 诪讜驻专讬诐 讛讜讗 诇砖讜谉 住驻专讬 讜讘讚专砖讛 讝讜 注爪诪讛 讗诪专讜 诇诪讛"讚 讜讻讜' 拽"讜 诇诪转讻讜讬谉 诇讗讻讜诇 讜讗讻诇 讗诇诪讗 讛砖谞讬 讞诇讜拽讜转 讘诪转讻讜讬谉 诇讗讻讜诇 讘砖专 讞讝讬专 讘诪讝讬讚 讗诇讗 讚讘讞诇讜拽讛 专讗砖讜谞讛 讟诇"讛 转谞讬讗 讜讝讗转 砖谞讬转 诪讞砖讘转讜 讜诪注砖讬讜 砖讚讬 讗讞讬讝专"讬:
讜诪讗讬 讚讗住讬拽 讚讻讜谞转 讛住驻专讬 诇拽讞转 诪讜住专 讛住讻诇 注讚"砖 注诇 讝讛 讬讚讜讜. 讗讬讘专讗 讚讗驻砖专 诇驻专砖 讛讻讬 讜讻谉 诪砖诪注 拽爪转 诪驻讬专讜砖讬 讛专讗讘"讚 讜专讘讬谞讜 讛诇诇:
讗诪谞诐 谞专讗讛 讚讗驻砖专 诇驻专砖 讚讘专讬 讛住驻专讬 讜专砖"讬 讚讛讗讬 拽"讜 诇砖讗讬谞诐 诪讜驻专讬诐 专讘讜转讗 拽诪"诇 讚讗诐 注讘专讛 注诇 谞讚专讛 讜讗讞"讱 讛驻专 诇讛 讘注诇讛 讞讬讬讘转 讜讻诪"砖 讛专诪讘"诐 驻讬"讘 讚谞讚专讬诐 讜讻转讘 讛专讚讘"讝 讘讘讬讗讜专讜 讚谞驻拽讗 诇讬讛 诪诪讗讬 讚砖谞讬谞讜 讘诪砖谞转谞讜 讛讗砖讛 砖谞讚专讛 讘谞讝讬专 讜讛讬转讛 砖讜转讛 讬讬谉 讜讻讜' 住讜驻讙转 诪' 讚诪讗讬 诇诪讬诪专讗 讗诇讗 讚讗砖诪讜注讬谞谉 讗祝 讚讛驻专 讗讞"讱 注"砖 讜讛讻讬 诪讜拽讬 诇讛 讛砖"住 诇注讬诇 讚祝 讻"讗 注"讘. 讜注讬讬谉 讘转讜住' 诇注讬诇 讚祝 讱' 注"讘. 讜讛砖转讗 讗驻砖专 讚讛讗讬 讚拽讗诪专 讘住驻专讬 拽"讜 诇砖讗讬谞诐 诪讜驻专讬诐 讻讬 讛驻专 诇讛 讗讞"讱 讗讬讬专讬 讜讛讬讬谞讜 专讘讜转讗 讻讚转谞谉 讘诪转谞讬' 讜讗"砖 讚讛讬讗 诪讝讬讚讛 讜讘讗讜转讛 砖注讛 砖注讘专讛 讗讻转讬 诇讗 讛驻专 讜诇讛讻讬 诪讚诪讬 诇讛 诇谞转讻讜讜谉 诇讗讻讜诇 讜讗讻诇. 讜诪"砖 讛专讗"诐 讘讝讛 讚讘专讬讜 住转讜诪讬诐 注"砖:


讜讻砖讛讬讛 专"注 诪讙讬注 讗爪诇 驻住讜拽 讝讛 讜讻讜' 讬砖 诇讛讘讬谉 诪讗讬 拽诪"诇 专"注 讜讗讬住讬 讘谉 讬讛讜讚讛 讜转讜 诇诪讛 诇讬 讻诇 讛谞讬 讜讘诪讗讬 驻诇讬讙讬 专"注 讜讗讬住讬 讜讻讘专 讛砖"住 讬讛讬讘 爪专讬讻讜转讗. 讗诪谞诐 讚专讱 讚专砖 讗驻砖专 诇讜诪专 讚专' 注拽讬讘讗 讞讬讚讜砖讗 拽讗 诪砖诪注 诇谉 诪砖讜诐 讚讗诪专讬谞谉 住讜祝 驻专拽 拽诪讗 讚拽讬讚讜砖讬谉 诪讞砖讘讛 专注讛 讗讬谉 讛拽讘"讛 诪爪专驻讛 诇诪注砖讛 讜讛讬讬谞讜 讚讗诪专 专"注 诪讬 砖谞转讻讜讜谉 诇注诇讜转 讘讬讚讜 讘砖专 讞讝讬专 讜注诇讛 讘讬讚讜 讘砖专 讟诇讛 讟注讜谉 讻驻专讛 讻诇讜诪专 讚讝讛 诇讗 讬砖 讘讜 讗诇讗 诪讞砖讘讛 专注讛 讜讗驻"讛 讟注讜谉 讻驻专讛 诪砖讜诐 讚讞砖讘 讜注砖讛 诪注砖讛 讘讻讜讜谞讛 专注讛 讗祝 讚诇驻讬 讛讗诪转 诇讗 注砖讛 诪注砖讛 专注 讗驻"讛 谞讚讜谉 讻讬讜谉 砖注砖讛 诪注砖讛 讘讻讜讜谞转 讗讬住讜专 诪讞砖讘讛 专注讛 讝讜 砖讬砖 注诪讛 诪注砖讛 讘讻讜讜谞讛 专注讛 爪专讬讱 讻驻专讛. 诪讬 砖谞转讻讜讜谉 诇讛注诇讜转 讘砖专 讞讝讬专 注讗讻"讜 砖谞讚讜谉 注诇 讛诪讞砖讘讛 讜讛诪注砖讛 讜讛讬讬谞讜 讻讚讗诪专讬谞谉 讛转诐 诪讞砖讘讛 砖注讜砖讛 驻专讬 诪爪专驻讛 诇诪注砖讛. 讻讬讜爪讗 讜讻讜' 讻讙讜谉 讞转讬讻讛 讜讻讜' 讜讛讜讗 讚讜诪讛 诇讝讛 讚讛转诐 讗讬讻讗 住' 讞讟讗 讘诪注砖讛 讜讛诪讞砖讘讛 讟讜讘讛 诇讙诪专讬 讗驻"讛 讜谞砖讗 注讜谞讜 讛诪转讻讜讬谉 诇讞讝讬专 讜讻讜' 讚诪讞砖讘转讜 讜诪注砖讬讜 砖讜讬诐 诇专注讛 注讗讻"讜. 讜专' 注拽讬讘讗 住"诇 讻住讘专转 专' 讗诇讬注讝专 讘讻专讬转讜转 讚祝 讬"讝 讚讗诪专讬谞谉 讚住讘专 讚讞讬讬讘 讘讞转讬讻讛 讗' 住' 讞诇讘 住' 砖讜诪谉. 讜讗讬住讬 讘谉 讬讛讜讚讛 住讘专 讻住讘专转 专讘 讜讗诪讜专讗讬 讚讘注讬谞谉 讘' 讞转讬讻讜转 注"砖. 讜专讘讜转讗 讚讗砖诪讜注讬谞谉 讗讬住讬 讘谉 讬讛讜讚讛 讛讜讗 注谞讬谉 讗讞专 讚讛讬讻讗 讚讗讬讻讗 讚讛转专讗 讜诇讗 谞转讻讜讜谉 讗诇讗 诇讛转专 讜谞砖讗 注讜谞讜 讻讬讜谉 讚讗讬讻讗 住驻讬拽讗 讚讗讻诇 讗讬住讜专讗 讜讛讬讬谞讜 讚讛讬讻讗 讚讗讬讻讗 讟诇讛 讜讞讝讬专 诇驻谞讬讜 讗祝 讛讜讗 讛讬讛 诪转讻讜讬谉 讜谞砖讗 砖讛 诪讗砖专 诇驻谞讬讜 讜讻讜' 讻"砖 讘诪爪讬讗讜转 讚讬砖 讟诇讛 讜讞讝讬专 诇驻谞讬讜 讜砖讘讬拽 讛转专讗 砖"讛 转讗诪专 诇讜 讜讗讻讬诇 讗讬住讜专讗 注讗讻"讜 讜讛讬讬谞讜 专讘讜转讗 讚诪诇讘讚 讗砖专 讞讟讗 讚讗讻诇 讗讬住讜专讗 注讜讚 讗讬住讜专 诪讜住讬祝 注诇 讞讟讗转讜 讚砖讘讬拽 讛转专讗 讜讗讻讬诇 讗讬住讜专讗 讜注谞砖 讬注谞砖 讙诐 注诇 讝讛. 讜拽讗诪专 注诇 讝讛 讬讚讜讜 讻诇 讛讚讜讜讬诐 讚讘讻诇 讞讟讗讜转 讗讚诐 注诇 讛专讜讘 讬砖 讛转专 诇驻谞讬讜 诪讗讻诇讜转 讜讘讬讗讜转 讚讛转专讗 讜谞驻砖讜 讗讜转讛 砖讘讬拽 讛转专讗 讜讗讻讬诇 讗讬住讜专讗 讜诪讜住讬祝 注诇 讞讟讗转讜 讘诪拽讜诐 砖诪专"讛 讻讬 诇讗 讞驻抓 讛转专讗 讜拽"诇:


讜讗讞讚 讗讻诇讜 诇砖诐 讗讻讬诇讛 讙住讛. 讻讘专 讻转讘转讬 讘讻讜诇讗 砖诪注转讬谉 讘砖注专讬 讚祝 爪"讚 注"讙 讜讛谞诪砖讱:


讙讚讜诇讛 注讘讬专讛 诇砖诪讛 诪诪爪讜讛 砖诇讗 诇砖诪讛 讜讻讜' 讬砖 诇讛讘讬谉 讚诪住讬拽 讻诪爪讜讛 砖诇讗 诇砖诪讛 讜专"谞 讗诪专 诪诪爪讜讛 砖诇讗 诇砖诪讛 讜讻讘专 谞讜讚注 诪"砖 讛专诪"注 讘讛讛讬讗 讚讗诪专讜 讛讗讜讞讝 住"转 注专讜诐 谞拽讘专 注专讜诐. 讜讻讜'. 讜转讜 诇讛讘讬谉 诪讗讬 讚讻转讬讘 诪谞砖讬诐 讘讗讛诇 讚诪砖诪注 讬讜转专 诪谞砖讬诐 讘讗讛诇 讜讛讗 讗诪专转 讻诪爪讜讛 砖诇讗 诇砖诪讛. 讜讻讘专 讻转讘讜 讝"诇 讚讛讗 讚讻转讬讘 诪谞砖讬诐 讛讬讬谞讜 诪注讬谉 谞砖讬诐. [讜讛讜讗 转诇诪讜讚 注专讜讱 讘住谞讛讚专讬谉 讚祝 拽"讛 注"讘 讚讛讻专讬讞 诪讚讻转讬讘 诪谞砖讬诐 讘讗讛诇 诇诪讗讬 讚讻转讬讘 讘砖诇诪讛 讜讬讙讚诇 讻住讗讜 诪讻住讗讱 讚讛讜讬 诪注讬谉. 讗诪谞诐 诇诪讗讬 讚拽讗诪专 讛转诐 讜驻诇讬讙讗 讚专讘讬 讬讜住讬 讘谉 讞讜谞讬 讚讬诇讬祝 诪砖诇诪讛 讚讗讬谉 讗讚诐 诪转拽谞讗 诪讘谞讜 讜诪讗讬 讚讻转讬讘 诪讻住讗讱 讛讬讬谞讜 讬讜转专. 讗"讻 讙诐 诪谞砖讬诐 讘讗讛诇 讬砖 诪拽讜诐 诇驻专砖 讬讜转专 讜诇讻讗讜专讛 爪专讬讚 诇诪讜讚注"讬]. 讗讘诇 讬转讘讗专 注驻"讬 讚专讻谞讜 讜讛讜讗 讚谞专讗讛 讚讛讗 讜讛讗 讗讬转讗. 讛谉 讗诪转 讚讗讬 诇讗 讗爪讟专讬讻讗 诇讬讛 砖注转讗 诇诪注讘讚 注讘讬专讛 诇砖诪讛 讗讝 讗诐 注砖讛 注讘讬专讛 诇砖诪讛 砖拽讜诇讛 讛讬讗 讻诪爪讜讛 砖诇讗 诇砖诪讛 诇讚注转 转诇诪讜讚讬谉 讜讗讬讻讗 诪"讚 讚诪爪讜讛 砖诇讗 诇砖诪讛 注讚讬驻讗 讻诪"砖 讛诪驻专砖讬诐 讜讗住诪讻讜讛 讗诪讗诪专讬 专讝"诇. 讗讘诇 讘拽讜砖讟讗 讻讗砖专 讬讛讬讛 讛讗讜驻谉 讘谞讚讜谉 讬注诇 讚诇讗 住讙讬讬讗 诇讬讛 讘诇讗"讛 诇讛住讬专 讻讞讜 讜诇讛讜专讙讜 讗诇讗 讘注讘讬专讛 诇砖诪讛 讗讜 讻注讬谉 讗讛专谉 拽讚讜砖 讛' 砖讛讜讻专讞 诇注砖讜转 讛注讙诇 讚讗讬 诇讗"讛 讜讚讗讬 讬讛专讙讜讛讜 讜诇讗 讛讬讛 诇讛诐 转拽讜诪讛 讻谞讜讚注 诪专讝"诇 讜讛诪驻专砖讬诐 讗讝 讗讜转讛 注讘讬专讛 诇砖诪讛 讛讬讗 讬讜转专 诪诪爪讜讛 砖诇讗 诇砖诪讛 讜讘讛讗 讛讜讗 讚讗诪专 专"谞 讙讚讜诇讛 注讘讬专讛 诇砖诪讛 诪诪爪讜讛 砖诇讗 诇砖诪讛 讚讜讚讗讬 谞讚讜谉 讗讛专谉 讛讻讛谉 讜讬注诇 讘讝讛 讙讚诇讜 诪讗讚 讛注讘讬专讛 诇砖诪讛. 讗诇讗 讚转诇诪讜讚讗 诪砖谞讬 讻诪爪讜讛 砖诇讗 诇砖诪讛 讻诇讜诪专 讘注诇诪讗 砖讗讬谞讜 诪讜讻专讞 诪讗讚 讻谞讚讜谉 讬注诇 讜注砖讛 注诇"砖 讛讜讬 讻诪爪讜讛 砖诇"砖 讜谞诪爪讗 砖转讬讛谉 诪转拽讬讬诪讜转 讚讘诪爪讬讗讜转 讬注诇 讜讚讻讜讜转讬讛 注讚讬祝 注诇"砖 诪诪爪讜讛 砖诇"砖 讜讘注诇诪讗 讛讜讬 讻诪爪讜讛 砖诇"砖 讜讛砖转讗 讗"砖 拽专讗 讚讬注诇 讚讻转讬讘 转讘讜专讱 诪谞砖讬诐 讚讛讬讬谞讜 讬讜转专 诪谞砖讬诐 砖注砖讜 诪爪讜讛 砖诇"砖 讚讘诪爪讬讗讜转 讝讛 讚讬注诇 讛讬讗 讛注讜诇讛 讬讜转专 诪诪爪讜讛 砖诇"砖 讜拽"诇 .
讜专讗讬转讬 诇讛讙讗讜谉 讛砖诇诐 讛专诪"注 讘诪讗诪专 讗诐 讻诇 讞讬 讞"讘 讘住讬诪谉 讟讜"讘 砖讻转讘 讚注讘讬专讛 诇砖诪讛 讬砖 讘讛 住讜讙 讻讘 讬讻讜诇 诪讚专讻讬 讛' 砖讘专讗 讛诪讝讬拽讬谉 讗讘诇 诪爪讜讛 砖诇讗 诇砖诪讛 讗讬谉 诇讛 住讜讙 讜讚讜讙诪讗 讘讚专讻讬讜 讻诇诇 注讻"讚 讜讗驻砖专 砖讝讛讜 砖讗诪专 专讘 谞讞诪谉 讙讚讜诇讛 注讘讬专讛 诇砖诪讛 讻讬 讻讘讬讻讜诇 讛讬讗 诪住讜讙 讚专讻讬讜 讬转讘专讱 讜驻专讬讱 诪讚讗诪专 专讘 诇注讜诇诐 讬注住讜拽 讗讚诐 讜讻讜' 讗讚诐 讚讬讬拽讗 讚诇讗讚诐 讬讜转专 讛讬讗 诪爪讜讛 砖诇讗 诇砖诪讛 讜讗讬讱 拽讗诪专 专讘 谞讞诪谉 讚诪讬讬专讬 诇讚讬讚谉 讙讚讜诇讛 注讘讬专讛 诇砖诪讛 讜诪砖谞讬 讗讬诪讗 讻诪爪讜讛 砖诇讗 诇砖诪讛 讚讘注专讱 讗讚诐 讛讬讗 讻诪爪讜讛 砖诇讗 诇砖诪讛 讜转讻诇讬转 讛诪讘讜拽砖 讛讜讬 诇讛讙讬讚 诇讗讚诐. 讜诪"诪 诪讗讬 讚谞拽讟 专讘 谞讞诪谉 讙讚讜诇讛 注讘讬专讛 诇砖诪讛 讛讜讗 诪讟注诐 讛讗诪讜专 讜讚讜拽 讜注诪"砖 讘住驻专 讛拽讟谉 讚讘专讬诐 讗讞讚讬诐 讚祝 讻"讗 注"讘 注"砖:

